ai4bharat/Pralekha huggingface dataset:
ஊரக வளர்ச்சி அமைச்சகம்
மகாத்மா காந்தி தேசிய ஊரக வேலைவாய்ப்புத் திட்டத்தின் கீழ் தமிழகத்தில் பயனடைந்தவர்கள் விவரம்
பிரதமரின் வீட்டு வசதித் திட்டத்தின்  கீழ் 2020-21-ம் வருடத்தில் 50 லட்சத்துக்கும் அதிகமான வீடுகளுக்கு ஒப்புதல் அளிக்கப்பட்டுள்ளது
நாடாளுமன்ற மக்களவையில் கேள்விகளுக்கு எழுத்துப்பூர்வமாக பதிலளித்த மத்திய ஊரக வளர்ச்சி இணை அமைச்சர் திருமிகு சாத்வி நிரஞ்சன் ஜோதி கீழ்க்காணும் தகவல்களை அளித்தார்:
பிரதமரின் வீட்டு வசதித் திட்டத்தின்  கீழ் 2020-21-ம் வருடத்தில் 50,09,014 வீடுகளுக்கு ஒப்புதல் அளிக்கப்பட்டுள்ள நிலையில், 34,00,006 வீடுகளுக்கானப் பணிகள் நிறைவடைந்துள்ளன.
நாட்டின் கிராமப்புறங்களில் உள்ள தகுதியானவர்களுக்கு 2.95 கோடி வீடுகளை வழங்கி அனைவருக்கும் சொந்த வீடு எனும் இலக்கை எட்டுவதை இத்திட்டம் குறிக்கோளாகக் கொண்டுள்ளது.
இத்திட்டத்தின் செயல்பாடுகள் தொடர்ந்து கண்காணிக்கப்பட்டு, சிறந்து விளங்கும் மாநிலங்கள், யூனியன் பிரதேசங்கள் மற்றும் மாவட்டங்களுக்கு விருதுகள் வழங்கப்படுகின்றன.
ரூ 39,293 கோடி மொத்த மதிப்பீட்டிலான ஏழைகள் வேலைவாய்ப்புத் திட்டத்தின் கீழ் 50.78 கோடி மனித நாட்களுக்கான வேலைவாய்ப்பு உருவாக்கப்பட்டுள்ளது.
சொந்த ஊர்களுக்குத் திரும்பும் இடம் பெயர்ந்தத் தொழிலாளர்கள் மற்றும் கிராமப்பகுதிகளில் உள்ள பாதிக்கப்பட்ட நபர்களுக்கு வேலைவாய்ப்புகளை வழங்குவதற்காக 2020 ஜூன் 21 ஏழைகள் வேலைவாய்ப்பு திட்டம் தொடங்கப்பட்டது.
இத்திட்டத்தில் இந்திய அரசின் 12 அமைச்சகங்கள் / துறைகள் ஈடுபட்டன. இதில் பணிக்கு ஏற்றவாறு ஊதியங்கள் வழங்கப்பட்டன.
202122,-ம் ஆண்டில், மகாத்மா காந்தி தேசிய ஊரக வேலைவாய்ப்பு உத்தரவாதத் திட்டத்திற்கு ரூபாய் 73 ஆயிரம் கோடியை அரசு ஒதுக்கீடு செய்துள்ளது. 2020-21-ம் ஆண்டுடன் ஒப்பிடும்போது இது 11,500 கோடி அதிகமாகும்.
6.51 கோடி நபர்களுக்கு மகாத்மா காந்தி தேசிய ஊரக வேலைவாய்ப்பு உத்தரவாதத் திட்டத்தின் கீழ் 2020-21-ம் ஆண்டு வேலைவாய்ப்பு வழங்கப்பட்டு, 130.9 கோடிக்கும் அதிகமான மனித நாட்கள் உருவாக்கப்பட்டுள்ளன.
தற்போதைய 2021-22-ம் ஆண்டில் 25 லட்சத்துக்கும் அதிகமானச் சொத்துகள் இத்திட்டத்தின் கீழ் இதுவரை உருவாக்கப்பட்டுள்ளன.
2021 ஜூலை 23 வரை, 2021-22-ம் ஆண்டில் தமிழ்நாட்டில் 54.99 லட்சம் நபர்களுக்கு மகாத்மா காந்தி தேசிய ஊரக வேலைவாய்ப்பு உத்தரவாதத் திட்டத்தின் கீழ் வேலைவாய்ப்புகள் வழங்கப்பட்டுள்ளன.
மகாத்மா காந்தி தேசிய ஊரக வேலைவாய்ப்பு உத்தரவாதத் திட்டத்தின் பணியாளர் பதிவேடு நிறைவு செய்யப்பட்ட 15 நாட்களில் சுமார் 99.5 சதவீதம் நிதி பரிவர்த்தனை உத்தரவுகள் உருவாக்கப்பட்டுள்ளன.
பணியாளர்களுக்கான ஊதியத்தை சரியான நேரத்தில் வழங்குவதற்காக Ne-FMS-ஐ அரசு செயல்படுத்தியுள்ளது. இந்தக் கட்டண முறையை 25 மாநிலங்கள் மற்றும் மூன்று யூனியன் பிரதேசங்கள் இதுவரை செயல்படுத்தி உள்ளன.
தமிழ்நாட்டைப் பொருத்தவரை, மகாத்மா காந்தி தேசிய ஊரக வேலைவாய்ப்பு உத்தரவாதத் திட்டத்தின் கீழ், 2018-19-ம் ஆண்டு ரூ 4951.66 கோடியும், 2019-20-ம் ஆண்டு ரூ 5447.80 கோடியும், 2020-21-ம் ஆண்டு ரூ 8941.26 கோடியும் மத்திய அரசால் வழங்கப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்புகளைக் காணவும்:
https://pib.gov.in/PressReleasePage.aspx?PRID=1739613
https://pib.gov.in/PressReleasePage.aspx?PRID=1739615
https://pib.gov.in/PressReleasePage.aspx?PRID=1739616
https://pib.gov.in/PressReleasePage.aspx?PRID=1739618
-----
(Visitor Counter : 266
உள்துறை அமைச்சகம்
தாத்ரா, நாகர் ஹவேலி மற்றும் டாமன், டியு இணைப்பை அடுத்து சரக்கு மற்றும் சேவை வரி, மதிப்பு கூட்டு வரி, கலால் வரி தொடர்பான சட்டங்களில் திருத்தங்கள் / நீடிப்பு / ரத்துக்கு மத்திய அமைச்சரவை ஒப்புதல் அளித்துள்ளது
பிரதமர் திரு.நரேந்திர மோடி தலைமையில் நடைபெற்ற மத்திய அமைச்சரவை கூட்டத்தில் சரக்கு மற்றும் சேவை வரி, மதிப்பு கூட்டு வரி, மாநில கலால் வரி தொடர்பான சட்டங்களில் திருத்தங்கள் / நீடிப்பு / ரத்துக்கும் டாமனை தலைநகராக்கவும் ஒப்புதல் அளிக்கப்பட்டது.
- மத்திய சரக்கு மற்றும் சேவை வரி சட்டம் 2017-ஐ மத்திய சரக்கு மற்றும் சேவை வரி  முறைப்படுத்தல் 2020 ஆக திருத்தவும்.
- யூனியன் பிரதேச சரக்கு மற்றும் சேவை வரி சட்டம் 2017-ஐ யூனியன் பிரதேச சரக்கு மற்றும் சேவை வரி  முறைப்படுத்தல் 2020 ஆக திருத்தவும்.
- தாத்ரா, நாகர் ஹவேலி மதிப்பு கூடுதல் வரி முறைப்படுத்தல் 2005-ஐ தாத்ரா, நாகர் ஹவேலி மற்றும் டாமன், டியு மதிப்பு கூடுதல் வரி  முறைப்படுத்தல் 2020 ஆக திருத்தவும்.
- டாமன், டியு மதிப்பு கூடுதல் வரி முறைப்படுத்தல் 2005-ஐ தாத்ரா, நாகர் ஹவேலி மற்றும் டாமன், டியு மதிப்பு கூடுதல் வரி  முறைப்படுத்தல் 2020 என ரத்து செய்யவும்.
- கோவா, டாமன், டியு கலால் வரி சட்டம் 1964-ஐ தாத்ரா, நாகர் ஹவேலி மற்றும் டாமன், டியு கலால் வரி  முறைப்படுத்தல் 2020 ஆக திருத்தவும்.
- தாத்ரா, நாகர் ஹவேலி கலால் வரி முறைப்படுத்தல் 2012-ஐ தாத்ரா, நாகர் ஹவேலி கலால் வரி  முறைப்படுத்தல் 2020 என ரத்து செய்யவும்.
- தாத்ரா, நாகர் ஹவேலி மற்றும் டாமன், டியு யூனியன் பிரதேசத்தின் தலைநகராக டாமனை ஆக்குவதற்கும் அமைச்சரவை ஒப்புதல் அளித்துள்ளது.
பொதுவான வரிவிதிப்பு ஆணையங்களைப் பெறுவதால் “குறைந்தபட்ச அரசு, அதிகபட்ச நிர்வாகம்” என்பதற்கும் இரட்டை வேலையைக் குறைப்பதன் மூலம் மக்களுக்கு சிறந்த சேவை வழங்கவும் இந்தத் திருத்தங்கள் வழிவகுக்கும். மேலும் நிர்வாகத் திறனை மேம்படுத்தி ஜிஎஸ்டி, விஏடி, மாநிலக் கலால் தொடர்பான சட்டங்களில் ஒரே சீரான தன்மையைக் கொண்டுவரவும் இது உதவும். மேலும் ஜிஎஸ்டி, விஏடி, மாநிலக் கலால் வரி விதிப்பு, வசூல் மற்றும் நிலுவைத் தொகை வசூலிப்பு ஆகியவற்றில் சட்ட ரீதியான பிரச்சனைகளைத் தவிர்க்கவும் இது உதவும்.
இரண்டு யூனியன் பிரதேசங்கள் ஒன்றாடக்கப்பட்டதால் அரசுக்கான செலவு மிச்சப்பட்டிருப்பதோடு வரிவிதிப்பு அதிகாரிகளின் அன்றாட செயல்பாட்டில் சீரான தன்மையும், நிலைத்தன்மையும், தொடர்ச்சியும் உறுதி செய்யப்பட்டுள்ளது.
விவசாயத்துறை அமைச்சகம்
2020-21 காரீப் நெல் கொள்முதல் கடந்த ஆண்டை விட 19.92 % அதிகம்
காரீப் சந்தைக் காலத்தில் நவம்பர் 7-ம் தேதி வரையிலான காலகட்டத்தில் கடந்த ஆண்டை விட 19.92 % அதிகமாக நெல் கொள்முதல் செய்யப்பட்டுள்ளது.
நடப்பு காரீப் சந்தைக் காலத்தில் , காரீப் பயிர்களை, விவசாயிகளிடமிருந்து குறைந்தபட்ச ஆதரவு விலைக்கு அரசு தொடர்ந்து கொள்முதல் செய்து வருகிறது.
பஞ்சாப், ஹரியானா, உத்தரப்பிரதேசம், தமிழ்நாடு, தெலங்கானா, ஆந்திரப்பிரதேசம், உத்தரகாண்ட், சண்டிகர், ஜம்மு காஷ்மீர், குஜராத் மற்றும் கேரளாவில் நெல் கொள்முதலில் நல்ல முன்னேற்றம் ஏற்பட்டுள்ளது.
இங்கு கடந்த 7-ஆம் தேதி வரை, 248.99 லட்சம் மெட்ரிக் டன்னுக்கும் அதிகமாக நெல் கொள்முதல் செய்யப்பட்டுள்ளது. கடந்தாண்டில் இதே காலத்தில் 207.63 லட்சம் மெட்ரிக் டன் நெல் கொள்முதல் செய்யப்பட்டிருந்தது.
கடந்தாண்டு இதே ஆண்டு காலகட்டத்தில் மேற்கொள்ளப்பட்ட கொள்முதலை விடவும் 19.92% அதிகமாகும். இந்தாண்டில் இது வரையிலான 248.99 லட்சம் மெட்ரிக் டன் மொத்த கொள்முதலில், பஞ்சாப் மாநிலத்தில் மட்டும் 175.24 லட்சம் மெட்ரிக் டன் கொள்முதல் செய்யப்பட்டுள்ளது. இது மொத்த கொள்முதலில் 70.37 % ஆகும்.
நடப்பு காரீப் சந்தை காலத்தில் 21.09 லட்சம் விவசாயிகள் ஏற்கனவே பயனடைந்துள்ளனர். இவர்கள் தங்களது விளைபொருட்களுக்கு குறைந்தபட்ச ஆதரவு விலையாக ரூ. 47,010.10 கோடி பெற்றுள்ளனர்.
மேலும், மாநிலங்கள் வேண்டுகோள்படி, தமிழ்நாடு, கர்நாடகா, மகாராஷ்டிரா, தெலங்கானா, குஜராத், ஹரியானா, உத்தரப்பிரதேசம், ஒடிசா, ராஜஸ்தான், மற்றும் ஆந்திரப் பிரதேசத்திலிருந்து 45.10 லட்சம் மெட்ரிக் டன் பருப்பு மற்றும் எண்ணெய் வித்துக்கள் ஆதரவு விலையில் கொள்முதல் செய்யவும் ஒப்புதல் வழங்கப்பட்டுள்ளது.
ஆந்திரப் பிரதேசம், கர்நாடகா, தமிழ்நாடு மற்றும் கேரளா ஆகிய மாநிலங்களில் இருந்து 1.23 லட்சம் மெட்ரிக் டன் கொப்பரை தேங்காய் கொள்முதல் செய்யவும் அனுமதி வழங்கப்பட்டுள்ளது.
கடந்த 7-ம் தேதி வரை, அரசு சார்பில் 31,988.25 மெட்ரிக் டன் அளவுக்கு பாசிப்பயறு, உளுத்தம்பருப்பு, நிலக்கடலை மற்றும் சோயாபீன்ஸ் ஆகியவை தமிழ்நாடு, மகாராஷ்டிரா, குஜராத், ஹரியானா மற்றும் ராஜஸ்தான் மாநிலங்களைச் சேர்ந்த 18,949 விவசாயிகளிடம் இருந்து கொள்முதல் செய்யப்பட்டு அதிக பட்ச ஆதரவு விலையாக ரூ.170.60 கோடி தரப்பட்டுள்ளது. கடந்த ஆண்டு இதே காலகட்டத்தில் 17586.31 மெட்ரிக் டன் மட்டும் கொள்முதல் செய்யப்பட்டது. கடந்த ஆண்டுடன் ஒப்பிடும்போது பருப்பு மற்றும் எண்ணெய் வித்துகள் கொள்முதல் 81.89 % அதிகரித்துள்ளது.
அதே போல கடந்த 7-ம் தேதி வரை தமிழ்நாடு, கர்நாடகா மாநிலங்களைச் சேர்ந்த 3961 விவசாயிகளிடம் இருந்து குறைந்த பட்ச ஆதரவு விலையாக ரூ.52.40 கோடி கொடுக்கப்பட்டு 5089 மெட்ரிக் டன் கொப்பரை கொள்முதல் செய்யப்பட்டுள்ளது.
பஞ்சாப், ஹரியானா, ராஜஸ்தான் மற்றும் மத்தியப்பிரதேசம், தெலங்கானா, ஆந்திரபிரதேசம், மகாராஷ்டிரா மற்றும் குஜராத் மாநிலங்களில் குறைந்த பட்ச ஆதரவு விலையில் பருத்தி கொள்முதல் சுமூகமாக நடந்து கொண்டிருக்கிறது. கடந்த 7-ம் தேதி வரை, 1,98,060 விவசாயிகளிடமிருந்து, 10,22,074 பருத்தி பேல்கள், ரூ. 2,952.51 கோடிக்கு கொள்முதல் செய்யப்பட்டுள்ளன.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும் : https://pib.gov.in/PressReleasePage.aspx?PRID=1671222
-----
(Visitor Counter : 150
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 112.97 கோடியைக் கடந்தது
நாட்டில் கடந்த 24 மணி நேரத்தில் 59,75,469 தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்தக் கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 112.97 கோடியைக்  கடந்தது. 1,16,00,209 அமர்வுகள் மூலம் இந்தச் சாதனைப் படைக்கப்பட்டுள்ளது.
கடந்த 24 மணி நேரத்தில் 11,971 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,38,61,756 ஆக அதிகரித்துள்ளது.
இதைத் தொடர்ந்து குணமடைந்தோர் விகிதம் தற்போது 98.27 சதவீதமாக உள்ளது.
மத்திய, மாநில அரசுகளின் கூட்டு முயற்சிகளால், தினசரி கொவிட் பாதிப்பு தொடர்ந்து 142 நாட்களாக 50,000-க்கும் கீழ் உள்ளது. கடந்த 24 மணி நேரத்தில் 8,865 பேருக்குப் புதிதாகத் தொற்று ஏற்பட்டுள்ளது.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 1,30,793 ஆக உள்ளது; கடந்த 525 நாட்களில் இது குறைந்த அளவு. நாட்டில் கொவிட் சிகிச்சை பெறுபவர்களின் மொத்த விகிதம் தற்போது 0.38 சதவீதமாக உள்ளது; 2020 மார்ச் மாதத்திற்குப்பின் இது குறைந்த அளவு.
கடந்த 24 மணி நேரத்தில் 11,07,617 கொவிட் பரிசோதனைகள் செய்யப்பட்டன. இதுவரை சுமார் 62.57 கோடி கொவிட் பரிசோதனைகள்  செய்யப்பட்டுள்ளன.
வாராந்திரத் தொற்று உறுதி கடந்த 53 நாட்களில் 2 சதவீதத்திற்கும் குறைவாக நீடித்து, தற்போது 0.97 சதவீதமாக உள்ளது. தினசரித் தொற்று விகிதம் 0.80 சதவீதமாக பதிவாகியுள்ளது. இந்த எண்ணிக்கை தொடர்ந்து 78 நாட்களாக 3 சதவீதத்திற்குக் கீழே 43 நாட்களாக 2 சதவீதத்திற்குக் குறைவாகவும் உள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1772187
வணிகம் மற்றும் தொழில்துறை அமைச்சகம்
லாஸ் ஏஞ்சல்சில் உள்ள ஸ்ரீ சுவாமி நாராயண் ஆலயத்திற்கு திரு பியூஷ் கோயல் சென்றிருந்தார்
பிஏபிஎஸ் சுவாமி நாராயண் ஆலயம் உலகம் முழுவதும் உள்ள சமூகத்திற்கு மகத்தான சேவை செய்வதாக மத்திய தொழில், வர்த்தகம், நுகர்வோர் நலன், உணவு, பொது விநியோகம் மற்றும் ஜவுளித்துறை அமைச்சர் திரு பியூஷ் கோயல் என்று தெரிவித்தார். லாஸ் ஏஞ்சல்சில் உள்ள ஸ்ரீ சுவாமி நாராயண் ஆலயத்திற்கு சென்றபின் இந்திய சமூகத்தினரிடம் அவர் உரையாற்றினார்.
லாஸ் ஏஞ்சல்சில் உள்ள ஸ்ரீ சுவாமி நாராயண் ஆலய வளாகத்தின் அழகு குறித்து வியப்பு தெரிவித்த அவர் இந்த ஆலயம் பத்தாண்டுகளை நிறைவு செய்வதற்காக வாழ்த்துக்களைத் தெரிவித்தார். லாஸ் ஏஞ்சல்ஸ் பகுதியின் வளர்ச்சிக்கும் மேம்பாட்டிற்கும் இந்தியர்கள் பங்களிப்பு, இந்தியர்கள் இந்தப் பகுதியில் வாழ்வதன் சிறப்பு ஆகியவற்றுக்கு மிகவும் பொருத்தமானதாக இந்த ஆலயம் உள்ளது என்று அமைச்சர் கூறினார்.
பிரமுக் சுவாமி மகராஜின் நூறாவது பிறந்த நாளில் அவருக்குப் புகழாரம் சூட்டிய அமைச்சர், அவரது ஆசியைப் பெறுவதற்கும் அவரிடமிருந்து சிறந்தவற்றைக் கற்பதற்கும்
உலகம் முழுவதும் உள்ள நம் அனைவருக்கும் இது மிகவும் சிறப்பான தருணம் என்றார். கடந்த பல ஆண்டுகளாக பிரமுக் சுவாமி மகராஜ் அவர்களின் பல்வேறு நிகழ்ச்சிகளில் பங்கேற்று அவருடன் சிறந்த உறவை வைத்திருப்பது தமக்கு பெருமை அளிப்பது என்று குறிப்பிட்ட திரு கோயல் சில ஆண்டுகளுக்கு முன் மும்பையில்
பிரமுக் சுவாமி மகராஜ் அவர்களின் 75வது ஆண்டு விழா கொண்டாட்டத்தில் பங்கேற்கும் வாய்ப்பை தாம் பெற்றிருந்ததாகவும் கூறினார்.
உலகம் முழுவதும் உள்ள ஸ்ரீ சுவாமி நாராயண் ஆலயங்களுக்கு செல்லும் நல்வாய்ப்புகளைத் தாம் எப்போதும் பெற்றிருந்ததாகக் கூறிய திரு கோயல், இந்த ஆலயம் மிகவும் தனித்துவமானது; அழகாக வடிவமைக்கப்பட்டு நிர்வகிக்கப்படுவது என்றார். இந்த ஆலயத்திற்கு வரும்போதே ஆன்மீக உணர்வைப் பெறுவது இதன் தனித்துவம் என்று அவர் கூறினார்.
சுவாமி நாராயண் பகவான் எப்போதும் மனித குலத்தின் மீதும் ஆன்மீகம் மற்றும் சமூக சேவையிலும் நம்பிக்கை கொண்டிருப்பதை சுட்டிக்காட்டிய திரு கோயல், மனித குலத்திற்கு நாம் பெருமளவில் திருப்பி செலுத்த வேண்டிய பங்குகளை அவரது போதனைகள் கவனப்படுத்துவதாக தெரிவித்தார். ஞானம், பக்தி, பணி எனும் சிறப்புமிக்க போதனைகளை சுவாமி நாராயண் நமக்கு போதித்துள்ளார். பிரமுக் சுவாமி மகாராஜின் சிந்தனை நம்மோடு எப்போதும் நிலைத்திருக்கும். அவரது போதனைகள் நமக்கு ஊக்கமளிப்பதும் வாழ்நாள் முழுவதும் வழிகாட்டுவதும் தொடரும் என்று திரு கோயல் கூறினார்.
மேலும் விவரங்களுக்கு இந்த ஆங்கில செய்தி குறிப்பு காணவும்: https://pib.gov.in/PressReleasePage.aspx?PRID=1858425
பாதுகாப்பு அமைச்சகம்
இந்தியா, ஜப்பான் பாதுகாப்பு உறவு குறித்து இரு நாட்டு பாதுகாப்பு அமைச்சர்கள் தொலைபேசி உரையாடல்
பாதுகாப்பு அமைச்சர் திரு ராஜ்நாத் சிங், ஜப்பான் பாதுகாப்பு அமைச்சர் திரு கிஷி நோபுவோ உடன் தொலைபேசி வாயிலாக இன்று உரையாடினார். பாதுகாப்பு அமைச்சராக நியமிக்கப்பட்டுள்ள திரு கிஷி-க்கு பாராட்டு தெரிவித்த திரு ராஜ்நாத் சிங், கொவிட்-19 பெருந்தொற்று காலத்திலும் இருநாடுகள் இடையேயான பாதுகாப்பு உறவுகள் திருப்தி அளிப்பதாகத் தெரிவித்தார்.
இரு நாடுகளில் நிலவும் பாதுகாப்பு குறித்தும், சுதந்திர, திறந்த நிலையில், விதிகளின் அடிப்படையில் கடல்சார் அமைப்பை ஏற்படுத்துவதன் அவசியம் குறித்தும் இருவரும் கருத்துக்களைப் பரிமாறிக் கொண்டார்கள்.
இந்தியா, ஜப்பான் நாடுகளிடையே மேற்கொள்ளப்பட்டுள்ள இருதரப்பு ஒத்துழைப்பு முன்முயற்சிகள் குறித்து ஆய்வு செய்த அமைச்சர்கள், இந்திய- ஜப்பான் சிறப்பு பாதுகாப்பு மற்றும் உலகளாவிய பங்கேற்பின் கீழ் ராணுவ படைகளை மேலும் வலுப்படுத்த இருநாடுகளும் உறுதியுடன் இருப்பதாக அவர்கள் தெரிவித்தனர்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:https://www.pib.gov.in/PressReleasePage.aspx?PRID=1682714
------
(Visitor Counter : 141
சமூக நிதி மற்றும் அதிகாரமளித்தல் அமைச்சகம்
மகாராஷ்டிராவின் முதல் மாற்றுத்திறனாளிகளுக்கான பூங்கா: நாக்பூரில் விரைவில் தொடக்கம்
இந்திய அரசின் மத்திய சமூக நீதி மற்றும் அதிகாரமளித்தல் அமைச்சகத்தின் கீழ் மூத்த குடிமக்களுக்கும், மாற்றுத்திறனாளிகளுக்கும் உதவி உபகரணங்கள் வழங்கும் நிகழ்ச்சி மகாராஷ்டிராவின் நாக்பூரில் இன்று நடைபெற்றது.
மத்திய சமூக நீதி மற்றும் அதிகாரமளித்தல் அமைச்சர் டாக்டர் வீரேந்திர குமார் முன்னிலையில், சிறப்பு விருந்தினராகக் கலந்து கொண்ட மத்திய சாலைப் போக்குவரத்து மற்றும் நெடுஞ்சாலைகள் அமைச்சர் திரு நிதின் கட்கரி, பல்வேறு உதவி உபகரணங்களை மாற்றுத்திறனாளிகளுக்கும், மூத்த குடிமக்களுக்கும் வழங்கினார். ரூ. 3483.00 லட்சம் மதிப்பில் 241200 உதவி உபகரணங்கள் 27356 மூத்த குடிமக்களுக்கும், 7780 மாற்றுத்திறனாளிகளுக்கும் அளிக்கப்பட்டன.
நிகழ்ச்சியில் பேசிய அமைச்சர் திரு நிதின் கட்கரி, சமூகத்தில் பின் தங்கிய பிரிவைச் சேர்ந்தவர்களுக்கு சேவை செய்வதும், கடைக்கோடியில் இருப்பவர்களுக்கும் அதிகாரமளிக்கும் வகையில் அரசின் திட்ட பலன்களை அவர்கள் பெறுவதை உறுதி செய்வதே அரசின் நோக்கம் என்று குறிப்பிட்டார்.
இந்த விழாவில் பேசிய அமைச்சர் டாக்டர் வீரேந்திர குமார், மகாராஷ்டிராவின் முதல் மாற்றுத்திறனாளி பூங்காவை நாக்பூரில் உருவாக்க தேவையான ஆதரவை அமைச்சகம் வழங்கி உள்ளதாகவும், இந்தப் பணிகள் விரைவில் தொடங்கும் என்றும் கூறினார். உணர்திறன் தோட்டம், தொடுதல் ஜவுளி பாதை மற்றும் நறுமணத் தோட்டம், திறன் பயிற்சி வசதி, மறுவாழ்வு வசதி, விளையாட்டு மற்றும் தகவல் சார்ந்த வசதி உள்ளிட்ட மாற்றுத்திறனாளிகளுக்கு உகந்த நவீன வசதிகள் இந்தப் பூங்காவில் இடம்பெற்றிருக்கும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://www.pib.gov.in/PressReleasePage.aspx?PRID=1854530
PIB Headquarters
ரூ.800 கோடிக்கு மேல் மதிப்புள்ள கையகப்படுத்தப்பட்ட 500-க்கும் கூடுதலான சொத்துக்களை மின்னணு ஏலம் விட ஐ.ஓ.பி. முடிவு
இந்தியாவின் முன்னணி பொதுத்துறை வங்கியான இந்தியன் ஓவர்சீஸ் வங்கி, தான் கையகப்படுத்திய ரூ.800 கோடிக்கும் மேல் மதிப்புள்ள, 500க்கும் கூடுதலான சொத்துக்களை, மின்னணு ஏலம் விட புகழ்பெற்ற சொத்து தளமான மேஜிக்பிரிக்ஸ்-வுடன் ஒப்பந்தம் செய்து கொண்டுள்ளது. மெகா மின்னணு ஏலம் இரண்டு கட்டங்களாக அக்டோபர் 21 மற்றும் 30-ஆம் தேதிகளில் நடைபெறும்.
சென்னை, கோவை, மும்பை, கொல்கத்தா, தில்லி, பெங்களூரு, ஹைதராபாத் ஆகிய நகரங்களைக் கொண்ட ஏழு மையங்களில் இந்த சொத்துக்கள் பரவியுள்ளன. 500-க்கும் மேற்பட்ட சொத்துக்களில், பெரும்பாலானவை சென்னை மற்றும் கோவையில் உள்ளன. மற்றவை, மும்பை, புனே, நாக்பூர், கொல்கத்தா, ராஞ்சி, மீரட், லக்னோ, லூதியானா, ஹைதராபாத், போபால் போன்ற 12 முக்கிய நகரங்களில் உள்ளன.
சொத்துக்களை வாங்க விரும்புபவர்கள், auctions.magicbricks.com/bank/event/IOB-ஐ லாக் செய்து, மின்னணு ஏலத்திற்கு பதிவு செய்து கொள்ள வேண்டும்.
மனை வணிகத் தொழில் துறையில் ஆன்லைன் தளங்கள், முக்கிய பங்கு வகிப்பதாக இந்திய ஓவர்சீஸ் வங்கியின் செயல் இயக்குநர் திரு. கே.சுவாமிநாதன் கூறியுள்ளார். டிஜிட்டல் முறையின் மூலம், சொத்துக்களை வாங்குவது மிக எளிமையாகியிருப்பதாக அவர் தெரிவித்துள்ளார். மேஜிக்பிரிக்ஸ்-வுடனான இந்த மெகா ஏலத்தின் வெற்றியை எதிர்நோக்கியிருப்பதாக அவர் கூறியுள்ளார்.
கடந்த சில ஆண்டுகளாக மின்னணு ஏல முறையில் குறிப்பிடத்தக்க முன்னேற்றம் ஏற்பட்டுள்ளதாக மேஜிக்பிரிக்ஸ் நிறுவனத்தின் தலைமைச் செயல் அதிகாரி திரு. சுதிர் பை கூறியுள்ளார். இந்த முறையின் மூலம் வங்கிகள் கையகப்படுத்திய 1,300-க்கும் மேற்பட்ட சொத்துக்கள் ஏலம் விடப்பட்டுள்ளதாக அவர் தெரிவித்துள்ளார்.
(Visitor Counter : 128
சுகாதாரம் மற்றும் குடும்ப நலத்துறை அமைச்சகம்
40,000-க்கும் குறைவான தினசரி கொவிட் தொற்றுகள் இந்தியாவில் பதிவாகியுள்ளன
ஆறு நாட்களுக்குப் பிறகு, 40,000-க்கும் குறைவான தினசரி கொவிட் தொற்றுகள் இந்தியாவில் பதிவாகியுள்ளன. கடந்த 24 மணி நேரத்தில் 37,975 புதிய பாதிப்புகள் நாடு முழுவதும் உறுதி செய்யப்பட்டுள்ளன.
நவம்பர் 8-ஆம் தேதியில் இருந்து, தினசரி பாதிப்புகளின் எண்ணிக்கை கடந்த 17 நாட்களாக தொடர்ந்து 50,000-க்கும் குறைவாக உள்ளது. 2,134 ஆய்வகங்களுடன் நாட்டின் பரிசோதனை உள்கட்டமைப்பு குறிப்பிடத்தக்க முன்னேற்றத்தை அடைந்துள்ளது.
ஒரு நாளைக்கு 10 லட்சத்துக்கும் அதிகமான பரிசோதனைகளை மேற்கொள்ளும் உறுதியின் வெளிப்பாடாக, கடந்த 24 மணி நேரத்தில் 10,99, 545 மாதிரிகள் பரிசோதனை செய்யப்பட்டன. இதன் மூலம், இது வரை நாட்டில் செய்யப்பட்டுள்ள மொத்த பரிசோதனைகளின் எண்ணிக்கை 13.3 கோடியை தாண்டி 13,36,83,275-ஐ தொட்டுள்ளது.
ஒரு நாளைக்கு 10 லட்சத்துக்கும் அதிகமான பரிசோதனைகள் செய்யப்படுவதால், தொற்றுகளின் விகிதம் தொடர்ந்து குறைந்து கொண்டு வருகிறது. தேசிய தொற்று உறுதிப்படுத்துதல் விகிதம் இன்று 7 சதவீதத்துக்கும் குறைவாக 6.87 சதவீதமாக உள்லது.
தினசரி தொற்று உறுதிப்படுத்துதல் விகிதம் வெறும் 3.45 சதவீதமாக உள்ளது. கடந்த 24 மணி நேரத்தில் 42,314 நோயாளிகள் குணமடைந்து மருத்துவமனைகளில் இருந்து வீடு திரும்பியுள்ளனர்.
நாட்டின் தற்போதைய பாதிப்புகளின் எண்ணிக்கை 4,38,667 ஆகும். மொத்தம் 86,04,955 பேர் இது வரை குணமடைந்துள்ளனர். இதில் 75.71 சதவீதம் பேர் 10 மாநிலங்கள் / யூனியன் பிரதேசங்களை சேர்ந்தவர்கள் ஆவார்கள்.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://pib.gov.in/PressReleasePage.aspx?PRID=1675246
பிரதமர் அலுவலகம்
மாலத்தீவு அதிபராக தேர்ந்தெடுக்கப்பட்ட டாக்டர் முகமது முயிசுவுக்கு பிரதமர் வாழ்த்து
மாலத்தீவின் அதிபராக தேர்ந்தெடுக்கப்பட்டுள்ள டாக்டர் முகமது முயிசுவுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
சமூக ஊடக எக்ஸ் தளத்தில் பிரதமர் பதிவிட்டுள்ளதாவது:
“மாலத்தீவின் அதிபராக தேர்ந்தெடுக்கப்பட்டுள்ள டாக்டர் முகமது முயிசுவுக்கு @MMuizzu வாழ்த்துகளையும், பாராட்டுகளையும் தெரிவித்துக் கொள்கிறேன்.
காலத்தால் சோதிக்கப்பட்ட இந்திய-மாலத்தீவு இருதரப்பு உறவை வலுப்படுத்தவும், இந்தியப் பெருங்கடல் பிராந்தியத்தில் நமது ஒட்டுமொத்த ஒத்துழைப்பை மேம்படுத்தவும் இந்தியா உறுதிபூண்டுள்ளது.”
ஜல்சக்தி அமைச்சகம்
2022 மார்ச் 9 அன்று கொல்கத்தாவில் நடைபெறும் ஆறு மாநிலங்கள் மற்றும் ஒரு யூனியன் பிரதேசத்தைச் சேர்ந்த அமைச்சர்களின் மண்டல மாநாட்டிற்கு மத்திய ஜல் சக்தி அமைச்சர் தலைமை தாங்குவார்
ஜல் ஜீவன் இயக்கம் மற்றும் ஊரகத் தூய்மை இந்தியா இயக்கம் ஆகியவற்றின் முன்னேற்றம் குறித்து ஆறு மாநிலங்கள் மற்றும் அந்தமான் நிக்கோபார் தீவுகள் யூனியன் பிரதேசத்தைச் சேர்ந்த அமைச்சர்களின் மண்டல மாநாட்டிற்கு மத்திய ஜல் சக்தி அமைச்சர் திரு கஜேந்திர சிங் ஷெகாவத் தலைமை தாங்குவார். இந்த மாநாடு 2022 மார்ச் 9 அன்று கொல்கத்தாவில் நடைபெறும்.
இந்த மாநாட்டில் மத்திய ஜல் சக்தி துறை இணை அமைச்சர் திரு பிரஹலாத் சிங் படேல், பீகார், சத்தீஷ்கர், ஜார்க்கண்ட், மிசோரம், ஒடிசா, மேற்கு வங்கம், ஆகிய மாநிலங்களின் அமைச்சர்கள், ஊரகக் குடிநீர் வழங்கல் மற்றும் துப்புரவுத் துறையைச் சேர்ந்த மூத்த அதிகாரிகள், நேரடியாக பங்கேற்பார்கள்.
இந்த மாநாடு குறித்து மத்திய ஜல் சக்தி அமைச்சர் திரு கஜேந்திர சிங் ஷெகாவத் பேசுகையில், “வீடு தோறும் குடிநீர் என்ற திட்டம் தொடங்கிய காலத்திலிருந்தே முதன்மையான ஈடுபாடு கொண்டுள்ள பெண்கள், முக்கியமான பங்களிப்பை செய்திருக்கிறார்கள்” என்றார். அவ்வப்போது தண்ணீரின் தரத்தை சோதனையிடுவதற்கு பயிற்சி மேற்கொள்வதிலும் திட்டமிடுதல் மற்றும் கண்காணித்தலிலும் ஒரு பகுதியாக அவர்கள் இருக்கிறார்கள் என்றும் அவர் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1803892
-------
(Visitor Counter : 125
பிரதமர் அலுவலகம்
பிரதமர் திரு நரேந்திர மோடி மற்றும் இஸ்ரேல் பிரதமர் திரு பெஞ்மின் நெதன்யாஹுவுடன் தொலைபேசி மூலம் உரையாடல்
பிரதமர் திரு நரேந்திர மோடியை இன்று  தொலைபேசி மூலம் தொடர்பு கொண்டு பேசிய இஸ்ரேல் பிரதமர் திரு பெஞ்சமின் நெதன்யாஹு, இந்தியாவின் 71-வது குடியரசு தின விழாவையொட்டி, பிரதமருக்கும், இந்திய மக்களுக்கும் தமது நல்வாழ்த்துக்களை தெரிவித்துக் கொண்டார்.
பாராட்டுகளை பரிமாறிக் கொண்ட இருதலைவர்களும், 2020 புத்தாண்டையொட்டி நல்வாழ்த்துக்களையும் தெரிவித்துக் கொண்டனர்.
இருநாடுகள் இடையேயான ராணுவ ஒத்துழைப்பின் முக்கியத்துவம் குறித்து சுட்டிக்காட்டிய இருதலைவர்களும், அனைத்து துறைகளிலும் இருதரப்பு ஒத்துழைப்பு அதிகரித்து வருவது குறித்து மகிழ்ச்சி தெரிவித்தனர். குறிப்பாக வேளாண்மை, தண்ணீர் பயன்பாடு மற்றும் புதிய தொழில் தொடங்குவதற்கான முன்முயற்சிகளின் முக்கியத்துவத்தை பிரதமர் மோடி வலியுறுத்தினார். இருநாடுகளிடையே விமானப் போக்குவரத்தை ஏற்படுத்துவதற்கான முயற்சிகளையும் அவர்கள் வரவேற்றனர்.
இருதரப்புக்கும் பயனளிக்கக் கூடிய சர்வதேச மற்றும் பிராந்திய விவகாரங்கள் குறித்தும், தலைவர்கள் கருத்துப் பரிமாற்றம் செய்துகொண்டனர். இந்தப் பிராந்தியத்தின் வளர்ச்சி மற்றும் எதிர்கால முன்முயற்சிகள் உள்ளிட்ட அம்சங்கள் குறித்து அடிக்கடி தொடர்பு கொள்ளவும் அவர்கள் ஒப்புக் கொண்டனர்.
அறிவியல் மற்றும் தொழில்நுட்பத்துறை
ஜம்மு காஷ்மீரில் இளைஞர்களுக்கான வேளாண் ஸ்டார்ட்-அப் நிறுவனங்களை திரு மோடி அரசு முதன்முறையாக ஊக்குவிக்கிறது: மத்திய அமைச்சர் டாக்டர் ஜிதேந்திர சிங்
இளைஞர்கள் என்றென்றும் அரசு வேலைகளையே நம்பியிருந்து அரசியல்வாதிகளை சார்ந்திருக்க வேண்டும் என்பதற்காக ஜம்மு & காஷ்மீரில் ஸ்டார்ட் அப் நிறுவனங்களுக்கு முந்தைய அரசுகள் வேண்டுமென்ற ஊக்கமளிக்கவில்லை என்று மத்திய அறிவியல் மற்றும் தொழில்நுட்பம் இணை அமைச்சரும் ; புவி அறிவியல் இணை அமைச்சரும் ; பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளித்துறை இணை அமைச்சருமான டாக்டர் ஜிதேந்திர சிங் இன்று கூறினார்.
இதன் விளைவாக, தொழில்முனைவு மற்றும் சுய-வாழ்வாதாரத்திற்கான பிராந்தியத்தின் மகத்தான சாத்தியங்கள் எட்டப்படாமல் உள்ளன, என்று அவர் கூறினார்.
அறிவியல் மற்றும் தொழில்துறை ஆராய்ச்சி கவுன்சில் மற்றும் ஷேர்-இ-காஷ்மீர் வேளாண் அறிவியல் மற்றும் தொழில்நுட்ப பல்கலைக்கழகம் இணைந்து ஏற்பாடு செய்திருந்த வேளாண் தொடக்க நிறுவனங்கள்  மற்றும் விவசாயிகளின் கூட்டத்தில் உரையாற்றிய அமைச்சர், கடந்த சில ஆண்டுகளில், பிரதமர் திரு நரேந்திர மோடியின் தலைமையில், இப்பகுதியில் இளம் ஸ்டார்ட் அப் நிறுவனங்களுக்காக விவசாயத் துறையை மேம்படுத்த ஒருங்கிணைந்த மற்றும் தொழில்நுட்ப அடிப்படையிலான முயற்சிகள் மேற்கொள்ளப்பட்டுள்ளன என்று கூறினார்.
கடந்த காலங்களில், விவசாயிகள் பெரும்பாலும் தட்பவெப்ப நிலை மற்றும் இயற்கையின் மாறுபாடுகளை சார்ந்து விவசாயத்தை மேற்கொள்வார்கள் என்றும், கடந்த சில ஆண்டுகளில், லாவெண்டர் சாகுபடி போன்ற புதிய துறைகள் பெருமளவில் ஆராயப்பட்டன என்றும் அமைச்சர் கூறினார்.
உலகின் எந்த நாட்டிலும் உள்ள எந்த அரசாலும் அனைத்து இளைஞர்களுக்கும் அரசாங்க வேலைகளை உறுதி செய்ய முடியாது, ஆனால் ஒரு பொறுப்பான அரசாங்கம் எப்போதும் வாழ்வாதாரத்தை மேம்படுத்துவதற்கு திட்டமிடுகிறது, இதைத்தான் திரு மோடி அரசு முயல்கிறது என்று அமைச்சர் கூறினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1769567
சுகாதாரம் மற்றும் குடும்ப நலத்துறை அமைச்சகம்
கொவிட்-19 பரிசோதனைகளின் எண்ணிக்கையில் புதிய உயரங்களை இந்திய தொடர்ந்து தொடுகிறது
கடந்த 24 மணி நேரத்தில் 11.5 லட்சத்துக்கும் அதிகமான பரிசோதனைகள் செய்யப்பட்டன
குணமடைதல்கள் எண்ணிக்கையில் புதிய உச்சமாக கிட்டத்தட்ட 75,000-த்தை இந்தியா தொட்ட அதே நாளில், கொவிட்-19 பரிசோதனைகளின் எண்ணிக்கையிலும் புதிய உயரங்களை நாடு தொடர்ந்து அடைகிறது.
உலகத்திலேயே அதிக அளவில் பரிசோதனைகளை செய்யும் நாடுகளில் ஒன்றாக இருக்கும் இந்தியாவில், தினசரி பரிசோதனை திறன் 11 லட்சத்தை ஏற்கனவே கடந்துள்ளது.
கடந்த 24 மணி நேரத்தில் 11,54,549 பரிசோதனைகளை செய்திருப்பதன் மூலம், தனது தேசிய பரிசோதனை திறனை இந்தியா மேலும் வலுப்படுத்தியிருக்கிறது.
குணமடைதல்கள் கடந்த 24 மணி நேரத்தில் 75 ஆயிரத்தையும், இதுவரை ஒட்டுமொத்தமாக 34 லட்சத்தையும் நெருங்கியுள்ளது. ஜூலை மூன்றாவது வாரத்தில் 1,53118 ஆக இருந்த இந்த எண்ணிக்கை, செப்டம்பர் முதல் வாரத்தில் 4,84,068 ஆக உயர்ந்துள்ளது.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleasePage.aspx?PRID=1652562
(
சுரங்கங்கள் அமைச்சகம்
2021 ஆகஸ்ட் மாதத்தில் கனிம உற்பத்தி 23.6 % அதிகம்
சுரங்கத்துறையில் 2021 ஆகஸ்ட் மாதத்திற்கான கனிம உற்பத்தி குறியீடு  103.8 ஆக இருந்தது. இது கடந்த ஆண்டைவிட 23.6% அதிகம். 2020-21 ஏப்ரல்-ஆகஸ்ட் மாதத்தில் ஒட்டுமொத்த வளர்ச்சி கடந்தஆண்டு இதே கால அளவைவிட 25.1% அதிகரித்துள்ளது. 2021 ஆகஸ்ட் மாத்த்த்தில் முக்கிய கனிமங்களின் உற்பத்தி அளவு : நிலக்கரி 539 லட்சம் டன், லிக்னைட் 37 லட்சம் டன், இயற்கை எரிவாயு 2,851 மில்லியன் கியூபிக் மீட்டர், பெட்ரோலியம்  25 லட்சம் டன், பாக்ஸைட் 17.37 லட்சம் டன், குரோமைட் 1.75 லட்சம் டன், தாமிரம் 10000 டன், தங்கம் 89 கிலோ, இரும்புத்தாது 197 லட்சம் டன், காரீயம் 33000 டன் மாங்கனீஸ் தாது 1.8 லட்சம் டன், துத்தநாகம் 1.33 லட்சம் டன், சுண்ணாம்பு 311 லட்சம் டன், பாஸ்போரைட் 1.23 லட்சம் டன். மாங்கனசைட் 10000 டன், மற்றும் வைரம் 38 காரட்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1764693
------
(Visitor Counter : 130